《题吕公岩》
宋代·金靖

护田绿水转山樊，滴翠群峰列巨杉。
洞外僧蓝侵斗汉，涧边人迹隔仙凡。
深深云欲春长在，寂寂松扉夜不缄。
此处得名爰自我，要须题作吕公岩。
不用湔厅向水边，乘风宜坐此岩巅。
山阴乐事真何似，觞咏终能胜管弦。

作者简介：金靖，高宗绍兴二十四年（一一五四）曾与吕愿中（叔恭）同游静江府中隐岩。事见《永乐大典》卷九七六五。